
6 DR.31.5.2004 

 

 Datuk Bung Moktar bin Radin [Kinabatangan]:  Terima kasih Tuan Yang di-
Pertua.  Saya amat berterima kasih di atas usaha kerajaan untuk memastikan bahawa 
saudara kita di Palestin boleh menikmati kemerdekaan di negara mereka.  Soalan 
tambahan, apakah Yang Berhormat dan kementerian berhasrat untuk mencadangkan 
kepada kerajaan agar negara Malaysia menjadi badan perantara ataupun negotiator, 
dengan izin, untuk melihat bahawa nyawa yang kehilangan dari sehari ke sehari, hari ini 
pun tiga pemimpin Hamas telah dibunuh oleh Israel.   

 Rasa saya Malaysia adalah negara yang berkebolehan dan berkemampuan 
menjadi perunding untuk memastikan pelan damai ini di direalisasikan iaitu Malaysia 
perlu mempelopori usaha ini membantu negara-negara yang terlibat untuk memastikan 
supaya negara Palestin merdeka menjadi kenyataan.  Terima kasih. 

 Dato' Zainal Abidin bin Osman:  Terima kasih kepada Yang Berhormat 
kerana mengemukakan soalan tambahan.  Di ketika banyak rakyat dan kerajaan di 
dunia hanya mampu melihat dan bersimpati dengan pembunuhan dan nasib yang 
menimpa rakyat Palestin serta pencerobohan tentera Israel terhadap bumi Palestin 
setiap hari, Malaysia bukan sekadar bersimpati tetapi kita telah berusaha sedaya upaya 
ke arah mengembalikan keamanan supaya Israel dan Palestin dapat wujud, dengan 
izin, side by side in peace and harmony.  Kita panggil Mesyuarat OIC dan kita panggil 
Mesyuarat NAM, walaupun masa begitu suntuk, kita berjaya mengumpul semua negara 
terlibat untuk hadir di Kuala Lumpur. 

 Menteri Luar kita mengambil tindakan susulan, selepas sahaja mesyuarat 
terus pergi melobi, merayu dan mendesak kepada kuasa-kuasa besar dunia supaya 
mereka menyokong route map dan cuba membawa kedua-dua pihak ke meja 
rundingan dan yang lebih penting Tuan Yang di-Pertua ketika api bantahan terhadap 
kekejaman Israel terhadap Palestin hampir malap dan padam, negara kita selalu 
memainkan peranan meniup api pembelaan terhadap rakyat Palestin ini agar terus 
marak dan menyala. 

 Tuan Salahuddin bin Ayub [Kubang Kerian]:  Terima kasih Tuan Yang di-
Pertua.  Saya ingin menyampaikan soalan tambahan dalam isu ini, adakah Malaysia 
yang memimpin OIC hari ini tidak bercadang setelah kita melihat hampir setengah abad 
rundingan-rundingan ini gagal untuk menyelesaikan masalah Palestin, tidakkah 
Malaysia bercadang untuk mengetuai suatu pakatan ataupun suatu gagasan untuk 
menubuhkan suatu pakatan ketenteraan untuk membantu umat Islam Palestin untuk 
membela nasib mereka? 

 Dato' Zainal Abidin bin Osman:  Tuan Yang di-Pertua, sebarang ketetapan 
ataupun gagasan ketenteraan hendaklah dipelopori oleh PBB dan ingin saya 
menyentuh sedikit soalan Yang Berhormat, antara ketetapan Mesyuarat Khas NAM 
yang diadakan baru-baru ini adalah mendesak supaya pertubuhan-pertubuhan NGO, 
persatuan-persatuan, parti politik termasuk Parti PAS dan juga seluruh dunia untuk 
turut sama mendesak dan terus mendesak agar pihak Israel dan Amerika dapat 
mendengar suara bantahan, rayuan dan rintihan masyarakat antarabangsa supaya 
mereka melaksanakan route map dan pelan damai.  Saya dengan ikhlas hati berharap 
parti Yang Berhormat dapat juga turut serta dalam mengemukakan bantahan demi 
bantahan kepada Amerika Syarikat dan Israel supaya pelan damai ini diwujudkan.  
Terima kasih. 

 

4. Tuan Haji Md. Alwi bin Che Ahmad [Ketereh] minta Menteri Kewangan 
menyatakan sejauh mana kejayaan kerajaan dalam mewujudkan Skim Usahawan 
Bumiputera (Vendor) dalam TNB dan nyatakan dasar-dasar pemilihan seseorang 
usahawan, syarat-syarat dan kriteria pemilihan.  Nyatakan sejak tahun 2000 berapa 
yang berjaya dan berapa yang gulung tikar.   

 Setiausaha Parlimen Kementerian Kewangan [Dato' Dr. Hilmi bin 
Yahaya]:  Tuan Yang di-Pertua, Program Pembangunan Usahawan (PPU) Tenaga 
Nasional Berhad telah ditubuhkan pada tahun 1993 setelah termeterainya satu 
memorandum persefahaman di antara Kerajaan Malaysia, PUNB dan juga Tenaga 
Nasional. 

 Salah satu objektif utama program ini ialah untuk mewujud dan membimbing 
usahawan bumiputera dalam bidang pembuatan dan perkhidmatan bagi sektor industri, 
utiliti elektrik yang dipelopori oleh Tenaga Nasional. 



Datuk Bung Moktar bin Radin [Kinabatangan]: Terima kasih Tuan Yang di- Pertua. Saya amat berterima kasih di atas usaha kerajaan untuk memastikan bahawa saudara kita di Palestin boleh menikmati kemerdekaan di negara mereka. Soalan tambahan, apakah Yang Berhormat dan kementerian berhasrat untuk mencadangkan kepada kerajaan agar negara Malaysia menjadi badan perantara ataupun negotiator, dengan izin, untuk melihat bahawa nyawa yang kehilangan dari sehari ke sehari, hari ini pun tiga pemimpin Hamas telah dibunuh oleh Israel. Rasa saya Malaysia adalah negara yang berkebolehan dan berkemampuan menjadi perunding untuk memastikan pelan damai ini di direalisasikan iaitu Malaysia perlu mempelopori usaha ini membantu negara-negara yang terlibat untuk memastikan supaya negara Palestin merdeka menjadi kenyataan. Terima kasih. Dato' Zainal Abidin bin Osman: Terima kasih kepada Yang Berhormat kerana mengemukakan soalan tambahan. Di ketika banyak rakyat dan kerajaan di dunia hanya mampu melihat dan bersimpati dengan pembunuhan dan nasib yang menimpa rakyat Palestin serta pencerobohan tentera Israel terhadap bumi Palestin setiap hari, Malaysia bukan sekadar bersimpati tetapi kita telah berusaha sedaya upaya ke arah mengembalikan keamanan supaya Israel dan Palestin dapat wujud, dengan izin, side by side in peace and harmony. Kita panggil Mesyuarat OIC dan kita panggil Mesyuarat NAM, walaupun masa begitu suntuk, kita berjaya mengumpul semua negara terlibat untuk hadir di Kuala Lumpur. Menteri Luar kita mengambil tindakan susulan, selepas sahaja mesyuarat terus pergi melobi, merayu dan mendesak kepada kuasa-kuasa besar dunia supaya mereka menyokong route map dan cuba membawa kedua-dua pihak ke meja rundingan dan yang lebih penting Tuan Yang di-Pertua ketika api bantahan terhadap kekejaman Israel terhadap Palestin hampir malap dan padam, negara kita selalu memainkan peranan meniup api pembelaan terhadap rakyat Palestin ini agar terus marak dan menyala. Tuan Salahuddin bin Ayub [Kubang Kerian]: Terima kasih Tuan Yang di- Pertua. Saya ingin menyampaikan soalan tambahan dalam isu ini, adakah Malaysia yang memimpin OIC hari ini tidak bercadang setelah kita melihat hampir setengah abad rundingan-rundingan ini gagal untuk menyelesaikan masalah Palestin, tidakkah Malaysia bercadang untuk mengetuai suatu pakatan ataupun suatu gagasan untuk menubuhkan suatu pakatan ketenteraan untuk membantu umat Islam Palestin untuk membela nasib mereka? Dato' Zainal Abidin bin Osman: Tuan Yang di-Pertua, sebarang ketetapan ataupun gagasan ketenteraan hendaklah dipelopori oleh PBB dan ingin saya menyentuh sedikit soalan Yang Berhormat, antara ketetapan Mesyuarat Khas NAM yang diadakan baru-baru ini adalah mendesak supaya pertubuhan-pertubuhan NGO, persatuan-persatuan, parti politik termasuk Parti PAS dan juga seluruh dunia untuk turut sama mendesak dan terus mendesak agar pihak Israel dan Amerika dapat mendengar suara bantahan, rayuan dan rintihan masyarakat antarabangsa supaya mereka melaksanakan route map dan pelan damai. Saya dengan ikhlas hati berharap parti Yang Berhormat dapat juga turut serta dalam mengemukakan bantahan demi bantahan kepada Amerika Syarikat dan Israel supaya pelan damai ini diwujudkan. Terima kasih. 4. Tuan Haji Md. Alwi bin Che Ahmad [Ketereh] minta Menteri Kewangan menyatakan sejauh mana kejayaan kerajaan dalam mewujudkan Skim Usahawan Bumiputera (Vendor) dalam TNB dan nyatakan dasar-dasar pemilihan seseorang usahawan, syarat-syarat dan kriteria pemilihan. Nyatakan sejak tahun 2000 berapa yang berjaya dan berapa yang gulung tikar. Setiausaha Parlimen Kementerian Kewangan [Dato' Dr. Hilmi bin Yahaya]: Tuan Yang di-Pertua, Program Pembangunan Usahawan (PPU) Tenaga Nasional Berhad telah ditubuhkan pada tahun 1993 setelah termeterainya satu memorandum persefahaman di antara Kerajaan Malaysia, PUNB dan juga Tenaga Nasional. Salah satu objektif utama program ini ialah untuk mewujud dan membimbing usahawan bumiputera dalam bidang pembuatan dan perkhidmatan bagi sektor industri, utiliti elektrik yang dipelopori oleh Tenaga Nasional.